text: Í fyrsta dystinum, ið var móti sterkasta liðnum í bólkinum KÍ, var leingi javnt. Tá KÍ legði seg framum, mistu okkara dreingir ikki móti, og eitt gott kontraálop endaði við, at Mikal fekk bóltin í netið og javnaði.
text: #000006
text: HB løgdu út rættiliga defensivt í hesum dystinum, ivaleyst havandi í huga 6-0 tapið móti sama liðið seinast. Andrass í málinum hevði fleiri góða bjargingar.
text: #000007
text: Eftir, at HB hevði javnað gjørdist spælið heldur meira opið, og kundi fari báðar vegir, tó gjørdist tað KÍ, ið skoraði fyrst aftur, og tá KÍ stutt eftir gjørdi tað til 3-1, tóktust okkara dreingir at missa móti, og so fekk KÍ eitt fjórða mál eisini .
text: #000008
text: Endaliga úrslitið bleiv tí 4-1. Men samanumtikið spældu okkara dreingir væl hendan dystin.
text: #000010
text: Dysturin móti 07 Vestur var javnari enn endaúrslitið ber boð um
text: #000011
text: Vónirnar fyri dystin móti 07 Vestur vóru rættiliga góðar eftir góða spæli móti KÍ. Men tíanverri legði 07 Vestur seg beinanvegin á odda, og áðrenn okkara dreingir vóru komnir seg yvir skelkin, hevði 07 Vestur skora aftur. Bæði verja og málmaður tyktust at missa pippið, og heilt skjótt vóru 07 Vestur frammanfyri 5-0. HB fann tó fótafestið aftur og tann altíð kempandi Andrias minkaði um munin til hálvleiksstøðuna 5-1.
text: #000012
text: Eftir steðgin var HB, sum hamskift og hevði nógv av spælinum og fleiri heilt góðar møguleikar, ið við hepni kundu verið blivnir til mál.
text: #000013
text: Karsten minkaði um munin til 5-2 og okkara dreingir byrjaðu at trúgva uppá tað aftur. Teir kempaðu manniliga, men 07 Vestur verjan stóð væl, og í fleiri umførum var tað sera tætt við, at munurin minkaði enn meira.
text: #000014
text: Eftir ein lítlan drekkisteðg byrjaði dagsins seinasti dystur hjá F-liðnum. B68 hava eitt gott og sera fysiskt sterkt lið, men okkara dreingir hava áður víst, at teir klára at spæla upp ímóti teimum, og at teir ikki ræðast at fara inn í taklingar móti sjálvt teimum størstu B68 leikarunum.
text: #000016
text: Hetta var dysturin, ið vit frammanundan høvdu størst vón um, at fáa stig í, og tann vónin gjørdist uppaftur bjartari, tá Filip við einum góðum langskoti, legði okkum framum tíðliga í fyrra hálvleiki. Alt tyktist at rigga, og stutt eftir setti Hjarnar bóltin í netið, eftir eitt horna og eitt sindur av trunkaspæli frammanfyri B68 málið.
text: #000017
text: Levi skeyt tvey mál í dystinum móti B68
text: #000018
text: Levi vísti hvussu farligur hann er, tá hann skoraði til 3-0 í einum av nógvum fínum og vælspældum álopum. Bert góða spælið hjá B68 málverjanum tryggjaði, at munurin einans var 3-0 í hálvleikssteðginum.
text: #000019
text: B68 komu væl út til 2. hálvleik, og fingu spenning inn í dystin aftur, við at minka um munin til 3-1,. Hetta fekk HB piltarnar at royna at pressa uppaftur meira frameftir, fyri at skora eitt afturat, og hetta eydnaðist, tá Levi skoraði enn eitt mál. Men spælið frameftir lat tíanverri upp fyri kontraálopum hjá B68, og áðrenn vit vistu av, hevði B68 skora tveir ferð og minkað munin niður í eitt mál.
text: #000020
text: Nøkur róp frá venjaranum seinni var stýr aftur á verjuni, og Andrias hevði skorað enn eitt frálíkt mál, Hóast tað leikaði javnt á restina av dystinum, var endastøðan ein uppiborin 5-3 sigur til HB.
text: #000021
text: Samanumtikið ein fínur dagur, ið vísti, at HB-G U12 kunnu spæla uppmóti øllum liðum, ið sínum bólki, og at hvørki KÍ ella 07 Vestur kunnu kenna seg trygg í øllum stigunum, næstu ferð tey møta HB.
text: #000022